КОМИ РЕСПУБЛИКАЛÖН ОЛАНПАС

**«Коми Республика мутасын вöрöн вöдитчöм йылысь» Коми Республикаса Оланпаслöн 46 статьяö вежсьöм пыртöм йылысь**

Примитöма Коми Республикаса

Государственнöй Сöветöн 2010 вося лöддза-номъя тöлысь 24 лунö

**1 статья**. Пыртны «Коми Республика мутасын вöрöн вöдитчöм йылысь» Коми Республикаса Оланпаслöн 46 статьяö (Коми Республикаса государственнöй власьт органъяслöн индöд-тшöктöмъяс, 2007, 4 №, 4766 ст.; 6 №, 4843 ст.; 8 №, 4932 ст.; 9 №, 4986 ст.; 11 №, 5148 ст.; 12 №, 5355 ст.; 2008, 2 №, 9 ст.; 6 №, 279 ст.; 9 №, 397 ст.; 11 №, 616 ст.; 2009, 7 №, 78 ст.; 11 №, 186 ст.; 21 №, 368 ст.; 33 №, 617 ст.) вежсьöм тадзи гижöмöн:

**«46 статья. Вöралан овмöс юкöнын удж нуöдöм вылö вöрöн вöдитчöм**

1. Вöрöн позьö вöдитчыны вöралан овмöс юкöнын удж нуöдöм могысь.

2. Вöралан овмöс юкöнын удж нуöдöм вылö вöр участокъяс сетсьöны юридическöй кывкутысьяслы да ас вылö уджалысьяслы вöралан овмöс нуöдан артмöдчöмъяс вылö подуласьöмöн, мый кырымалöма «Вöралöм йылысь да вöралан озырлун видзöм йылысь да Роосия Федерацияса öткымын законодательнöй актö вежсьöмъяс пыртöм йылысь» Федеральнöй оланпас серти, да вöр участокъяс кöртымö босьтан сёрнитчöмъяс вылö подуласьöмöн, мый кырымалöма Россия Федерацияса вöр кодекс серти.

3. Вöр участокъяс вылын, мый сетöма вöралан овмöс юкöнын удж нуöдöм могысь, позьö лöсьöдны вöралан инфраструктура объектъяс федеральнöй законодательство серти.

4. Вöр участокъяс вылын, мый сетöма вöралан овмöс юкöнын удж нуöдöм могысь, абу тырвыйö вöля вылын да искусственнöя лöсьöдöм гöгöртасын вöралан озырлун видзöны да рöдмöдöны вöралан овмöс нуöдан артмöдчöмъяс вылö подуласьöмöн да кор эм абу тырвыйö вöля вылын да искусственнöя лöсьöдöм гöгöртасын вöралан озырлун видзöм да рöдмöдöм вылö разрешение, мый сетсьö вöралан овмöс нуöдан артмöдчöмъяслöн вына кад кежлö.

5. Вöралан овмöс юкöнын удж нуöдöм вылö вöрöн вöдитчöм дырйи юридическöй кывкутысьяслы да ас вылö уджалысьяслы колö кутчысьны вöрын пöжарысь видзчысян урчитöм правилöясö, а сiдзжö вöрын санитарнöй безопасносьт правилöясö.

6. Вöр паркъясын да веж зонаясын вöралан овмöс удж нуöдны оз позь.

7. Вöралан овмöс юкöнын удж нуöдöм могысь вöрöн вöдитчыны колö сiдзи, медым эз ло лёктор миянöс кытшалысь гöгöртаслы, мортлöн дзоньвидзалунлы да медым эз гöльмы вöр-ва озырлун.».

**2 статья.** Тайö Оланпасыс вынсялö сiйöс официальнöя йöзöдан лунсянь дас лун мысти.

Коми Республикаса Юралысь В.М.Гайзер

Сыктывкар

2010 вося сора тöлысь 1 лун

78-РЗ №

Вуджöдiс Кузнецова Н.А., 2 117 пас